kardosdrur/scandi-wiki huggingface dataset:
Einar Tambeskælver

Einar Tambarskjelve, Einar Eindrideson, Einar Tambaskelvi og på dansk Tambeskælver (født ca.980, død ca.1050) var en norsk stormand og en formidabel bueskytte.

Han nævnes i det færøske kvad Ormurin Langi (om den norske konge Olav Tryggvasons skib, Ormen hin Lange), hvor kongen anmoder ham om blive sin "Ørvagarpur".

Navnet Tambaskelvi/Tambaskælver hentyder til Einars bue Tambar som han får til at skælve.

Einar kom fra storgården Husaby i Skaun i Trøndelag og var født rig. Som attenåring kæmpede han sammen med Olav Tryggvason på Ormen hin Lange i slaget ved Svold. Snorre Sturlason siger, at det gik godt for kongen i slaget, til Einar mødte sin overmand og fik ødelagt sin bue af en pil fra den samiske bueskytte Finn Eivindson fra Herjedalen. Det er her, den velkendte samtale mellem de to udspiller sig:

Olav spørger: "Hvad brast så højt?" Einar svarer: "Norge ud af din hænder, konge." Kongen giver sin bue til Einar, som siger: "For svag, for svag er kongens bue." Kong Olav dør i slaget, men ikke Einar. Einar er en gennemgangsfigur i kongesagaerne. Han støttede den danske konge Knud den Store og kæmpede mod Olav den Hellige. Efter slaget ved Stiklestad skiftede han side. Han oplevede nemlig Olavs helligdom personligt og hentede Olavs søn, Magnus, til Norge. I princippet var det ham, som i lange perioder styrede Norge som den mægtigste høvding i landet. Han kom i konflikt med Harald Hårderåde, og Harald dræbte både Einar og hans søn.

Personer fra vikingetiden
Personer i Norges historie
Skuffende kadence

En skuffende kadence minder meget om den tonale kadence. 
Men i stedet for at gå fra dominantakkorden til tonika, som er oplagt, går dominanten til tonikaparallel.
Denne oplevelse er skuffende, da dominantens terts og  septim leder til henholdsvis tonikas grundtone og terts.

Den skuffende kadence er et godt værktøj til at få musikkens forløb til at fortsætte, selvom akkordsammensætningen lægger op til en helslutning.

Se også 
 Funktionsharmonisk analyse.

Musikteori
Musikudtryk
Mandag Morgen

Mandag Morgen er en dansk medievirksomhed og tænketank. Den blev grundlagt i 1989 af Erik Rasmussen. 
I december 2016 blev virksomheden overtaget af netavisen Altinget.dk. , der i dag ejes af mediekoncernen Alrow Media. Tanja Nyrup Madsen er ansvarshavende chefredaktør, Christopher Nørgaard er adm. direktør og Rasmus Nielsen er udgiver.

Mandag Morgen består af Ugebrevet Mandag Morgen, som udkommer dagligt på mm.dk, ugentligt på tryk samt Tænketanken Mandag Morgen, der laver events, uddannelser, netværk og rapporter.

Noter

Eksterne henvisninger 
 Firmaets hjemmeside

Etableret i 1989
Netaviser fra Danmark
Tænketanke i Danmark
Tokyo Game Show

Tokyo Game Show er en computerspil og spillekonsol messe, der bliver afholdt i messecentret Makuhari Messe i Chiba i Japan. Ligesom Games Convention i Leipzig (og i modsætning til Electronic Entertainment Expo) er messen ikke kun for folk der arbejder i branchen og har derfor langt flere besøgende end Electronic Entertainment Expo.

Messen afholdes hvert år og i 2009 vil den blive afholdt fra 24. september til 27. september.

Messer
Computerspilkultur
Kultur i Japan
Game Show
Computerbegivenheder
Ned Kelly

Edward "Ned" Kelly (født 3. juni 1854, død 11. november 1880) var en australsk forbryder og, for nogle, en folkelig helt, fordi han trodsede kolonimyndighederne. Kelly blev født i Victoria, som søn af en irsk kriminel far, og som ung mand stødte han flere gange sammen med politiet. Efter en hændelse i hans hjem i 1878 ledte politiet efter ham i bushen. Efter at han myrdede 3 politimænd, gjorde kolonien Kelly lovløs, og hans bande blev forbudt. Et sidste voldeligt opgør med politiet fandt sted i Glenrowan (der i dag har en statue til minde om Ned Kelly). Kelly, der var iklædt en hjemmelavet rustning, blev fanget og sendt i fængsel. Han blev hængt for mord i "Old Melbourne Gaol" i 1880. Hans vovemod og upopularitet hos myndighederne har gjort ham til en ikonisk figur i australsk historie, litteratur, kunst og film.

Den 9. marts 2008 hævdede australske forskere at have fundet resterne af Kelly og hans bandemedlemmer under Pentridge-fængslet i Melbourne.

Kellys grandniece har tilbudt, at resterne bliver DNA-testet for at se, om de rent faktisk tilhører Kelly.

I kunst og kultur 
Historien om Ned Kellys liv er blevet filmatiseret mange gange, og den nyeste udgave kom i 2003, Ned Kelly med Heath Ledger i hovedrollen som Kelly, med bl.a. Geoffrey Rush, Orlando Bloom og Naomi Watts på rollelisten.

Den australske maler Sidney Nolan har malet en stiliseret serie af malerier, der skildrer Ned Kellys liv.

Referencer

Eksterne henvisninger 

Personer henrettet ved hængning
Personer fra Australien
Sønder Vilstrup (Haderslev Kommune)

Sønder Vilstrup er en by i Sønderjylland med , beliggende 21 km nord for Aabenraa, 15 km sydvest for Årøsund og 7 km syd for Haderslev. Byen hører til Haderslev Kommune og ligger i Region Syddanmark.

Vilstrup Kirke 
Sønder Vilstrup hører til Vilstrup Sogn. Vilstrup Kirke ligger 1½ km nord for Sønder Vilstrup og 1½ km syd for landsbyen Nørre Vilstrup. Kirken stammer oprindeligt fra starten af 1400-tallet, men kun skibet står stadig tilbage fra den tid. På kirkegården blev der i 1923 rejst et mindesmærke for 24 af sognets faldne i Første Verdenskrig.

Faciliteter 
 Den Nye Friskole har 0.-6. klasse og planlægger fra 2021-22 at få 7. klasse som start på hel overbygning til 9. klasse.
 Vilstrup Ungdoms og Idrætsforening (VUIF) tilbyder fodbold, gymnastik, fitness, badminton og tennis. Foreningens klubhus ligger bag Vilstrup Skole, hvor der er flere boldbaner, to tennisbaner, fire petanquebaner, beachvolleybane mv. Til indendørsaktiviteterne bruges skolens gymnastiksal, klubhusets store sal, Næshallen i Kelstrup og forsamlingshuset, hvor der er etableret spinninglokale.
 Vilstrup Forsamlingshus har en stor sal med scene og plads til 120 personer samt en lille sal med plads til 35 personer.
 I 2017 lukkede Haderslev Kommune Børnehuset Chillis afdeling i Sønder Vilstrup, fordi der kun var 11 børn tilbage. Så børnene må køres til Hoptrup eller Marstrup for at komme i børnehave.

Historie 
Sønder Vilstrup havde station på Haderslev Amts Jernbaners strækning Haderslev-Årøsund (1903-1938). På det danske målebordsblad kan man se, at stationsbyen havde fået bageri og "mejerier" – der var nemlig både det danske andelsmejeri Kildevæld, hvor der senere kom maskinfabrik, og det tyske mejeri.

Genforeningen 
I et lille anlæg vest for forsamlingshuset står en sten til minde om Genforeningen i 1920.

Ømands Bacon 
Ømands Bacon i Sønder Vilstrup er et niche-røgeri, der udelukkende fremstiller bacon, som har vundet adskillige priser. Virksomheden startede salget i 2015 efter et par års eksperimenter.

Noter

Eksterne kilder/henvisninger 

 Velkommen til Vilstrup Sogn
 SDFE kortviser: Målebordsblade, preussiske 1877-1920, danske 1920-71

Byer i Haderslev Kommune
Byer i Sønderjylland (under den danske stat)
Byer og bydele med genforeningssten
Farsø Vandtårn

Farsø Vandtårn er et 14 meter højt vandtårn i Farsø beliggende ved den nordøstlige indfaldsvej til byen, hvorfor det i en rapport om beboelseskvalitet i de nordjyske byer fra 2003 blev karakteriseret som ét af de mest synlige kendetegn for Farsø. 

Vandtårnet ligger sammen med et pumpehus, som fik installeret ny trykforøger i 2002.  Tårnet er placeret på en lille høj omgivet af træer.

Historie 
Den offentlige vandforsyning i Farsø blev etableret i 1905, men først i 1930'erne var forbruget steget så meget, at der var behov for en ny vandbeholder. En anbefaling fra et aarhusiansk ingeniørfirma gjorde, at vandtårnet blev etableret i 1935. 

I den senere tid har vandtårnet fået en del opmærksomhed: I 1999 blev det restaureret, og i august 2005 var det åbent for offentligheden i forbindelse med Farsø Vandværks 100 års jubilæum. I den anledning skænkede Sparekassen Farsø 25.000 kroner til at oplyse vandtårnet, som fra december 2006 er belyst med projektører gennem døgnets mørke timer.

Referencer 

Vandtårne i Region Nordjylland
Vandtårn
Finse

Finse er en lille bebyggelse i Ulvik kommune i Vestland fylke i Norge. Her ligger også Finse Station, som er den højestliggende station på Bergensbanen (1.222 moh.). Turløjpen fra Finse til Geiterygghytta starter her.
Ved Finse ligger den 3,17 km² store sø Finsevatnet som elven Ustekveikja løber igennem.

Det første hus i Finse blev bygget i 1901 i forbindelse med bygningen af Bergensbanen som startede driften i 1909. Det første hotel åbnede i 1903, og Finse blev et populært sted for Europas rigeste på grund af sine gode trafikforbindelser og specielle beliggenhed. Norges første indendørs skøjtebane åbnede i Finse i 1914; Sonja Henie brugte denne som træningshal.

I 1960- og 1970-erne gik turiststrømmen tilbage, samtidig med at NSB reducerede bemandingen, – de fleste af de fastboende var ansatte i NSB og deres familier. På det højeste var der over 200 fastboende i Finse og lokalsamfundet havde frem til slutningen af 1980'erne egen skole og butik.

I dag er der kun nogle få fastboende tilbage, de fleste knyttet til hotelvirksomheden. På Finse ligger også Rallarmuseet, der er dokumentationscenter om bygningen og driften af Bergensbanen.
Umiddelbart vest for Finse ligger Finsetunnelen der med 10,3 km er den længste jernbanetunnel på Bergensbanen,

I marts 1979, da George Lucas lagde den anden film og femte episoden om Star Wars, blev Finse brugt som sted for en kampscene hvor oprørsalliancen bliver angrebet på deres hemmelige tilholdsted på planeten Hoth, og Finse blev specifikt valgt for dens passende snelandskab som var ideelt for scenen.

Eksterne henvisninger 

 Finse 
 Rallarmuseet 
 Finse 1222 
  (film)

Vestlands geografi
Stationer på Bergensbanen
Schumanns Nat

Schumanns Nat er et skuespil af Sven Holm, der blev opført på Odense Teater i marts/april 2002 med instruktion af Kurt Dreyer.

Medvirkende var Henrik Weel, Lisa Mette Bentzen, Mads M. Nielsen, Sanne Saerens, William Rosenberg, Stine Elise Rasmussen, Luna Matz, Arne Bjørk og Sophie Louise Lauring.

Eksterne henvisninger 
"Stykket, der endte i Themsen", www.fyens.dk, 22. marts 2002

Skuespil fra Danmark
Skuespil fra 2002
Sørfjorden (Hardanger)

Sørfjorden er en 38 kilometer lang sidefjord til Hardangerfjorden i Hardanger, Vestland fylke i Norge. Den strækker sig  fra nord, hvor Utnefjorden deler sig i Sørfjorden og Eidfjorden og mod syd til Odda. Fjorden har indløb mellem Trones i nordvest, syd for Utne, og Kyrkjenes i sydøst, lige  nord for Kinsarvik. Ved indløbet stikker Kinsarvikbukten mod syd til Kinsarvik og herfra går det færge nordover til Utne og Kvanndal i Granvin længere mod nord.
 
Fjorden er 38 km lang og relativt smal. Indenfor Lindenes/Eitrheim er fjorden mindre end 50 meter dyb. Ved Tyssedal går den ned til 200 meter og mellem Digranes og Børve er den omkring  385 meter dyb. Ved Kinsarvik falder bunden brat ned til hovedfjordens bund og danner en hængende dal under vand.

Langs fjorden ligger på vestsiden fra nord til syd Grimo, Jåstad, Aga og Agatunet, Syreflot, Vikebygd med Bleie og Nå, Eitrheim og Tokheim. Mellem Eitrheim og Tokheim ligger industriområdet Norzink. På østsiden af fjorden ligger Kinsarvik, Lofthus, Ullensvang, Hovland og Tyssedal. Sørfjorden er kendt for frugtblomstringen i maj. Bygderne omkring fjorden leverer frugt til hele landet.

Galleri

Kilder og henvisninger

Ullensvang
Odda
Fjorde i Vestland
Vølvens forbandelse

Vølvens forbandelse er en dansk familiefilm fra 2008/2009. Filmen er instrueret af Mogens Hagedorn Christiansen, der også har været instruktør på noget af politiserien Anna Pihl.
Manuskriptet er skrevet af Ina Bruhn, der også var med til at skrive Jul i Valhal og Karla-serien.

Den er produceret af Cosmo Film.
Vølvens forbandelse fik blandede anmeldelser, men blev nomineret til en Robert for årets børne- og familiefilm.

Plot 
Valdemar og Sille bliver venner med Benedict, der påstår at han ikke kan dø, fordi Vølven har kastet en forbandelse over ham for mange hundrede år siden. Dengang hed han Jotan og var munk. De rejser tilbage i tiden for at hjælpe ham, hvor de møder flere historiske personer som bl.a. Harald Blåtand, Valdemar den Store og Erik Klipping.

Medvirkende 

 Valdemar: Jonas Wandschneider
 Sille: Clara Bahamondes
 Benedict/Jotan: Jacob Cedergren
 Vølven: Stine Stengade
 Louise (Valdemars fysiklærer): Puk Scharbau
 Mekaniker: Lars Hjortshøj
 Harald: Kim Bodnia
 Kong Valdemar: Cyron Melville
 Poppo: Søren Malling
 Erik Klipping: Claus Riis Østergaard
 Mor: Andrea Vagn Jensen
 Far: Frank Thiel

Optagelser 

Dele af filmen er blevet filmet på Middelaldercentret ved Nykøbing Falster i oktober 2008. Høvelte Kaserne nord for Birkerød er også brugt til optagelserne.

Modtagelse 
Både Ekstra Bladet, Politiken og Filmland gav kun to ud af seks mulige karakterpoint, Berlingske Tidende og Jyllands-Posten gav tre, mens Børsen og BT gav fire ud af seks muligt point. Politiken bragte ved premieren en oversigt over anmeldelserne under titlen "gå væk vølv Anmeldere slagter ny dansk børnefilm" dagen inden premieren, hvilket fik Rasmus Thorsen fra Cosmo Film til at skrive åbent brev til avisernes kulturredaktion, hvor han brokkede sig over denne praksis. Det fik Dagbladet Information til at anmelde filmen igen, efter de første gang havde at have kaldt filmen "alt andet end spændende". Ved anden anmeldelse konstaterede Christian Monggaard, at han stadig ikke syntes, at det var "nogen god film".

Hæder 
Vølvens Forbandelse blev nomineret til en Robert for årets børne- og familiefilm ved uddelingen i 2010.
 Den tabte dog til Superbror, der var instrueret af Birger Larsen..

Referencer

Eksterne henvisninger 
 

Eventyrfilm fra Danmark
Dansksprogede film
Danske film fra 2008
Komediefilm fra Danmark
Albert Montañés

Albert Montañés Roca (født 26. november 1980 i Sant Carles de la Ràpita, Spanien) er en spansk tennisspiller, der blev professionel i 1999. Han har igennem sin karriere vundet fem single- og to doubletitler, og hans højeste placering på ATP's verdensrangliste er en 22. plads, som han opnåede i august 2010.

Grand Slam 
Montañés har endnu ikke haft succes i Grand Slam-sammenhæng, og hans bedste præstation er en 3. runde deltagelse, som han fire gange har opnået i French Open.

Eksterne henvisninger 

Tennisspillere fra Catalonien
Igor Kunitsyn

Igor Kunitsyn (, ; født 30. september 1981 i Vladivostok, Sovjetunionen) er en russisk tennisspiller, der blev professionel i 1999. Han har igennem sin karriere (pr. september 2010) vundet en enkelt singletitel, og hans højeste placering på ATP's verdensrangliste er en 35. plads, som han opnåede i maj 2009. Hans enlige turneringssejr blev vundet i oktober 2008, hvor han i en turnering på hjemmebane i Moskva i finalen besejrede landsmanden Marat Safin.

Grand Slam 
Kunitsyn har endnu ikke haft succes i Grand Slam-sammenhæng, og er aldrig nået længere end til 2. runde i nogen af de fire store turneringer.

Eksterne henvisninger 

Tennisspillere fra Rusland
Personer fra Vladivostok
Teimuraz Gabasjvili

Teimuraz Gabasjvili ( ;    ; født 23. maj 1985 i Tbilisi, Georgisk SSR, Sovjetunionen) er en georgisk/russisk tennisspiller, der blev professionel i 2001. Han har, pr. maj 2009, endnu ikke vundet nogen ATP-turneringer.

Eksterne henvisninger 
 

Tennisspillere fra Georgien
Tennisspillere fra Rusland
Personer fra Tbilisi
Tennisspillere ved sommer-OL 2016
Denis Gremelmayr

Denis Gremelmayr (født 16. august 1981 i Heidelberg, Vesttyskland) er en tysk tennisspiller, der blev professionel i år 2000. Han har, pr. maj 2009, endnu ikke vundet nogen ATP-turneringer.

Eksterne henvisninger 

 Gremelmayers egen hjemmeside 

Tennisspillere fra Tyskland
Personer fra Heidelberg
Holstebro Vandtårn

Holstebro Vandtårn er et paddehatformet vandtårn beliggende på Nørrebrogade i Holstebro. Tårnet er opført i jernbeton og har en udkigspost øverst. I 2003 blev det renoveret, i det der var rustskader forårsaget af vejret på armeringen.

Da tårnet i 1965 blev fyldt op med vand, begyndte det at hælde til den ene side, hvorfor foranstaltninger måtte tages, således at det blev rettet op igen.

Eksterne henvisninger 
Holstebro Vandtårn  på Skånska vattentornssällskapet

Referencer 

Vandtårn
Vandtårne i Region Midtjylland
Andrej Golubev

Andrej Golubev (  ; født 22. juli 1987 i Volsjskij, Sovjetunionen) er en russisk kasakhstansk tennisspiller, der blev professionel i 2005. Han fik Kasakhstansk statsborgerskab i 2008. Han har (pr. september 2010), vundet én ATP-turneringer, og hans højeste placering på verdensranglisten er en 36. plads, som han opnåede i august 2010.

Eksterne henvisninger 

Tennisspillere fra Kasakhstan
Kevin Kim

Kevin Kim (født 26. juli 1978 i Orange County, Californien, USA) er en amerikansk tennisspiller af koreansk afstamning, der blev professionel i 1997. Han har, pr. maj 2009, endnu ikke vundet nogen ATP-turneringer. I 2005-udgaven af Australian Open nåede han frem til 3. runde, hvilket er hans bedste resultat i Grand Slam-sammenhæng.

Eksterne henvisninger 

Tennisspillere fra USA
Personer fra Californien
Eidfjorden

Eidfjorden er den inderste del af Hardangerfjorden og strækker sig 29 km  mod øst fra enden af Utnefjorden og starten på Sørfjorden. Eidfjorden ligger i kommunerne Ullensvang, Ulvik og Eidfjord i Vestland fylke i Norge. 

Den inderste del af fjorden hedder Simadalsfjorden. På sydsiden af fjorden ligger bygderne Ringøy og Bjotveit. På den anden side af fjorden ligger Djønno. Lidt længere inde i fjorden på nordsiden ligger Vangsbygdi og øst derfor ligger Bruravik. Fra Bruravik går der færge over til Brimnes på sydsiden. Denne færgeforbindelse er en del af vejen mellem Bergen og Oslo over Hardangervidda. Ved Bruravik går Osafjorden nordøstover. Den yderste del af Osafjorden bliver også kaldt Bagnsfjorden. Videre indover gør Eidfjorden et stort sving, først mod nord og så mod syd og ind til byen Eidfjord. Fra Eidfjord går Simadalsfjorden, som er de sidste 4 km af Hardangerfjorden, mod nordøst.

Eksterne henvisninger 

Fjorde i Vestland
Eidfjord
Låtefossen

Låtefoss er et 165 m højt vandfald i kommunen Odda i  Vestland fylke i Norge. Låtefoss er det mest kendte af vandfaldene i Oddadalen.

Vandfaldet er et af Norges mest besøgte naturbaserede turistattraktioner. Vandfaldet består egentligt af to vandfald, som kommer fra hvert sit vandløb, Skarsfossen i syd og Låtefossen i nord. Vandfaldene mødes herefter og flyder sammen til et vandløb. Vandfaldet er fredet, og det har jævn vandføring året rundt. 

Låtefossen var et yndet rejsemål for engelske og tyske turister, som besøgte Odda i 1800-tallet. For at komme til vandfaldet blev turisterne kørt med hest og kærre fra fjorden og op langs Sandvindsvatnet og videre op i Oddadalen til Låtefoss. Der var også et hotel ved vandfaldet. I dag kan man finde rester efter fundamentet af hotellet på sydsiden af området.

Trafik 
Den gamle vej nede fra Odda og op til Låtefossen er i dag en del af Riksvei 13 (Hovedvej 13), som krydser den nederste del af vandfaldet på en kampestensbro med seks hvælvinger. Der ligger en kiosk på vejen lige ved vandfaldet.

Kilder og henvisninger

Vandfald i Vestland
Odda
Denis Istomin

Denis Istomin (født 7. september 1986 i Tasjkent, Sovjetunionen) er en usbekisk tennisspiller. Han har, pr. maj 2009, endnu ikke vundet nogen ATP-turneringer.

Eksterne henvisninger 

 

Tennisspillere fra Usbekistan
Tennisspillere ved sommer-OL 2012
Tennisspillere ved sommer-OL 2020
Frederico Gil

Frederico Gil (født 24. marts 1985 i Lissabon, Portugal) er en portugisisk tennisspiller, der blev professionel i 2003. Han har, pr. maj 2009, endnu ikke vundet nogen ATP-turneringer.

Eksterne henvisninger 

 

Tennisspillere fra Portugal
Personer fra Lissabon
Diego Junqueira

Diego Junqueira (født 28. december 1980 i Tandil, Argentina) er en argentinsk tennisspiller, der blev professionel i 2001. Han har, pr. maj 2009, endnu ikke vundet nogen ATP-turneringer. I 2008 nåede han 2. runde i French Open, hvilket er hans bedste resultat i Grand Slam-sammenhæng.

Eksterne henvisninger 

Tennisspillere fra Argentina
Paul Capdeville

Paul Capdeville (født 2. april 1983 i Santiago, Chile) er en chilensk tennisspiller, der blev professionel i 2002. Han har, pr. maj 2009, endnu ikke vundet nogen ATP-turneringer, og er aldrig nået længere end 2. runde i nogen Grand Slam-turneringer.

Eksterne henvisninger 

Tennisspillere fra Chile
Personer fra Santiago de Chile
Daniel Köllerer

Daniel Köllerer (født 17. august 1983 i Wels, Østrig) er en forhenværende østrigsk tennisspiller, der blev professionel i 2002. Han har (pr. september 2010) endnu ikke vundet nogen ATP-turneringer.

I 2012 blev han udelukket på livstid på grund af match-fixing.

Eksterne henvisninger 

Tennisspillere fra Østrig
Personer fra Wels
Tyssedal Kraftanlegg

Tyssedal kraftanlegg (Tysso I) er et teknisk-industrielt kulturminde i Tyssedal i Odda kommune i Hordaland. Kraftanlægget består af kraftstationsbygning og værkstedsbygning, der ligger ved Sørfjorden, rørgate; fordelingsbassin, ventilhus og vogterbolig i Lilletopp, indtagsdæmningen ved  Vetlevann, to tunneler fra Vetlevann til Lilletopp, samt den store Ringedalsdæmning, der opstemmer Ringedalsvatnet.

Historie
Bygningen af kraftanlægget blev påbegyndt i 1906, og i 1908 begyndte leveringen af elektricitet til karbidfabrikken ved smelteværket i Odda, som blev nedlagt i 2003.

I perioden 2000 til 2007 blev anlægget restaureret for 46,7 millioner kroner. Til sammenligning kostede det kun 13 millioner at bygge det.

Arkitektur
Kraftanlægget skilte sig ikke bare ud som et teknologisk fremskridt, arkitekturen er også bemærkelsesværdig. De to arkitekter Victor Nordan og Thorvald Astrup hentede inspiration fra italienske kirker og katedraler, og resultatet er et industribyggeri, som fremstår æstetisk stærkt.

Teknologi
Da kraftværket stod færdig i 1918, var der installeret 15 aggregater med Peltonturbiner på til sammen 100 MW. Stationen producerede 25 Hz kraft, og havde en gennemsnitlig årsproduktion på 700 GWh. De 15 generatorer stod i sine glansdage for omtrent 10% af det samlede kraftforbrug i Norge. Til sammenligning står det nyere Oksla kraftverk fra 1989 for ca. 2% af dagens forbrug, til trods for, at dets ene aggregat producerer det dobbelte af, hvad det gamle kraftanlæg gjorde på noget tidspunkt.

Museum
Tyssedal kraftanlæg er nu en del af Norsk Vasskraft- og Industristadmuseum, som fortæller historien om vandkraft- og industrirejsningen i Norge gennem omvisninger i den gamle kraftstation, billedspil og udstillinger. Anlægget bliver også brugt til kulturelle arrangementer, og en midlertidig scene er placeret i midten af stationen. Bygningen er særlig kendt for den særegne akustik, som gør den til en velegnet koncertarena. Der har også været arrangeret banketter og middage i den 180 meter lange maskinsal, og kraftanlægget er tilknyttet Statkraftstova, som tilbyder lokaleudleje og konferencefaciliteter.

Fredet
Kraftanlægget er et af Norges mest komplette industrielle kulturminder, og på baggrund af dette blev det fredet af Riksantikvaren i 2000. Efter dette er et stort restaureringsarbejde gennemført. Fredningen omfatter kraftstationsbygningen med interiør fra maskinhal, kontrolrom, rørkælder og produktionsudstyr i disse rum, og alt eksteriør fra perioden 1908-1988; desuden eksteriøret i værkstedsbygning, rørgate, og fordelingsbassin; interiør, eksteriør og udstyr i de øvrige bygninger og vogterboligen; samt indtagsdæmningen ved Vetlevann og ventilhuset med interiør og eksteriør. 

Der arbejdes også med at få hele anlægget på UNESCOs liste over Verdensarven.

Tusenårssted og Århundredets bygningsværk
Kraftstationen er Odda kommunes tusenårssted, og blev valgt som Århundredets bygningsværk i Hordaland og Sogn og Fjordane.

Eksterne henvisninger

 
Norsk Vasskraft- og Industristadmuseums informasjonsside

Hordaland
Virksomhedshistorie
Fredede bygninger i Norge
Vandkraftværker i Norge
Odda
Tusenårssteder
Nicolas Devilder

Nicolas Devilder (født 25. marts 1980 i Dax, Frankrig) er en fransk tennisspiller, der blev professionel i år 2000. Han har, pr. maj 2009, vundet en enkelt ATP-doubleturnering, men har fortsat sin første singletitel til gode.

Devilder er 172 cm. høj og vejer 65 kilo.

Eksterne henvisninger 

Tennisspillere fra Frankrig